**מכרז פומבי ממוכן דו-שלבי מספר 7/25**

**לביצוע עבודות סקירה בינלאומית בתחומי בנקאות צרכנית**

1. בנק ישראל (להלן: "**הבנק**") מזמין בזה הצעות ל לביצוע עבודות סקירה בינלאומית בתחומי בנקאות צרכנית והנוהג הקיים בשוק (להלן: "**הפרויקט**" או "**השירותים**"), הכל על פי האיפיון המפורט במסמך הגדרת השירותים המצורף כחלק ד למסמכי המכרז .
2. תקופת ההתקשרות היא לשנתיים (כפוף לאפשרות הבנק בהסכם ההתקשרות לקצרה). כמו כן, הבנק רשאי לממש אופציה להאריך את תקופת ההתקשרות מעת לעת בין לשירותים מסוימים הנכללים במכרז ובין לכל הכלול בו, עד 3 שנים נוספות. כמו כן, הבנק רשאי לרכוש בתקופת ההסכם שירותים נוספים מהזוכה בהתאם לזכויות ברירה המפורטות בהסכם ההתקשרות.
3. רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן:
	1. המציע הוא אזרח ישראל, או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
	2. למנהל הפרויקט המוצע תואר אקדמי שני באחד התחומים הבאים: מנהל עסקים, סטטיסטיקה, כלכלה, ראיית חשבון, מתמטיקה.

לעניין סעיף זה:

"**תואר אקדמי"-** תואר ממוסד להשכלה גבוהה בישראל המוכר על ידי המועצה להשכלה גבוהה או תואר אקדמי ראשון ממוסד להשכלה גבוהה בחו"ל או שלוחתו בישראל שאושר כשקול על ידי משרד החינוך**.**

* 1. המציע ביצע, בין השנים 2024-2013, שתי עבודות לפחות של סקירה והשוואת רגולציה ופרקטיקה בנקאית בינלאומית, כאשר כל עבודה תכלול סקירה והשוואה של שתי מדינות לפחות, תוך התייחסות לנושאים המפורטים בסעיפים 2.1.1-2.1.3 בחלק ד' של מסמכי המכרז, עבור כל אחת מן המדינות הנסקרות.

1. רק הצעה שתזכה בניקוד איכות מינימלי כמפורט במסמכי המכרז, תוכל לזכות במכרז.
2. ההצעות למכרז יוגשו במערכת מכרזים אלקטרונית, כמפורט בסעיף **5** לחלק א למסמכי המכרז. לתשומת לב המציע הרישום המקדים למערכת המכרזים האלקטרונית ומגבלות גודלי הקבצים שניתן לטעון למערכת.
3. המועד האחרון להגשת ההצעות הוא ‏יום שני 24 מרץ 2025 , בשעה 12:00.
4. מסמכי המכרז במלואם נגישים באתר האינטרנט של בנק ישראל שכתובתו: [www.boi.org.il](http://www.boi.org.il), תחת "מכרזים והתקשרויות", וניתן להוריד אותם משם.
5. הודעה זו מתפרסמת גם באתר הבנק, בעברית ובערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552838 או בדוא"ל tenders@boi.org.il.
6. הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.

**הבנק אינו חייב לקבל את ההצעה הזולה ביותר, או הצעה כלשהי**

**במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז**